## Odluka Državnog izbornog povjerenstva Republike Hrvatske klasa: 013-06/12-38/01, urbroj: 507/15-12-1 od 10. kolovoza 2012.

### NN 95/2012 (17.8.2012.), Odluka Državnog izbornog povjerenstva Republike Hrvatske klasa: 013-06/12-38/01, urbroj: 507/15-12-1 od 10. kolovoza 2012.

95 17.08.2012 Odluka Državnog izbornog povjerenstva Republike Hrvatske klasa: 013-06/12-38/01, urbroj: 507/15-12-1 od 10. kolovoza 2012.

DRŽAVNO IZBORNO POVJERENSTVO REPUBLIKE HRVATSKE

2153

Državno izborno povjerenstvo Republike Hrvatske, u postupku provedbe nadzora financiranja izborne promidžbe Nezavisne općinske liste, nositelja liste Luke Zubčića, na prijevremenim izborima za članove općinskog vijeća Općine Posedarje, održanim 17. lipnja 2012. godine, na temelju članka 11. stavka 2. al. 11. Zakona o Državnom izbornom povjerenstvu (»Narodne novine«, br. 44/06. i 19/07.) te članka 27. stavka 1. i 2. i članka 40. stavka 7. Zakona o financiranju političkih aktivnosti i izborne promidžbe (»Narodne novine«, br. 24/11. i 61/11.), na sjednici održanoj 10. kolovoza 2012. godine, donijelo je

ODLUKU

I. LUKI ZUBČIĆU izriče se administrativna sankcija obustave isplate naknade troškova izborne promidžbe.

II. Obustava isplate naknade troškova izborne promidžbe traje do urednog ispunjenja obveza iz članka 24. stavka 6., članka 34. stavka 1. i članka 39. stavka 3. Zakona o financiranju političkih aktivnosti i izborne promidžbe.

III. Nalaže se Općini Posedarje provođenje ove Odluke.

IV. Ova Odluka objavit će se u »Narodnim novinama«.

Obrazloženje

Odlukom Vlade Republike Hrvatske od 17. svibnja 2012. godine, raspisani su prijevremeni izbori za članove općinskog vijeća Općine Posedarje (u daljnjem tekstu: prijevremeni izbori), koji izbori su održani 17. lipnja 2012. godine.

U prijevremenim izborima su sudjelovali sljedeći izborni sudionici: Hrvatska demokratska zajednica – HDZ, Hrvatska narodna stranka – liberalni demokrati – HNS, Hrvatska seljačka stranka – HSS,

Hrvatska stranka prava dr. Ante Starčević – HSP dr. Ante Starčević, Nezavisna općinska lista, nositelja liste Zorana Nekića i nezavisna općinska lista, nositelja liste Luke Zubčića.

Državno izborno povjerenstvo Republike Hrvatske je u smislu članka 27. stavka 1. i 2. Zakona o financiranju političkih aktivnosti i izborne promidžbe, u suradnji s Općinskim izbornim povjerenstvom Općine Posedarje, kao nadležnim izbornim povjerenstvom, provelo nadzor poštivanja odredbi toga Zakona koje se odnose na izbornu promidžbu, financijske račune koji se odnose na financiranje izborne promidžbe, prikupljanje donacija i troškove izborne promidžbe, izvještavanje o financiranju izborne promidžbe te ostale aktivnosti vezane uz financiranje izborne promidžbe političkih stranaka i nezavisnih lista koje su sudjelovale u prijevremenim izborima (u daljnjem tekstu: nadzor).

Provedenim nadzorom utvrđeno je da je Nezavisna lista, nositelja liste Luke Zubčića poštivala odredbe Zakona o financiranju političkih aktivnosti i izborne promidžbe u pogledu otvaranja posebnog računa (članak 14. navedenog Zakona), rokova za dostavu izvješća o primljenim donacijama za financiranje izborne promidžbe i izvješća o troškovima (rashodima) izborne promidžbe (članak 24. stavak 1. navedenog Zakona), dok nije poštivala obvezu dostave financijskog izvještaja o financiranju izborne promidžbe (članak 34. navedenog Zakona), te nije poštivala obvezu objave izvješća o primljenim donacijama za financiranje izborne promidžbe i izvješća o troškovima (rashodima) izborne promidžbe u smislu članka 24. navedenog Zakona i obvezu objave financijskog izvještaja o financiranju izborne promidžbe u smislu članka 39. navedenog Zakona.

Slijedom svega navedenog, a na temelju odredbe članka 40. stavka 1. t. 3. u svezi članka 40. stavka 5. Zakona o financiranju političkih aktivnosti i izborne promidžbe, odučeno je kao u izreci ove Odluke.

Obustava isplate naknade troškova izborne promidžbe, sukladno članku 40. stavku 5. Zakona o financiranju političkih aktivnosti i izborne promidžbe, traje do urednog ispunjenja obveze.

U smislu članka 40. stavka 9. Zakona o financiranju političkih aktivnosti i izborne promidžbe, odluka Državnog izbornog povjerenstva Republike Hrvatske o izricanju administrativne sankcije obustave isplate naknade troškova izborne promidžbe objavit će se u »Narodnim novinama«.

Klasa: 013-06/12-38/01

Urbroj: 507/15-12-1

Zagreb, 10. kolovoza 2012.

Predsjednik

Branko Hrvatin, dipl. iur., v. r.

95 17.08.2012 Odluka Državnog izbornog povjerenstva Republike Hrvatske klasa: 013-06/12-38/01, urbroj: 507/15-12-1 od 10. kolovoza 2012.

95 17.08.2012 Odluka Državnog izbornog povjerenstva Republike Hrvatske klasa: 013-06/12-38/01, urbroj: 507/15-12-1 od 10. kolovoza 2012.

Odluka, NN 95/2012-2153